recursal/SuperWikiNEXT-32B huggingface dataset:
**אלכסנדרה סטיוארט** (באנגלית: Alexandra Stewart; נולדה ב-10 ביוני 1939) היא שחקנית קנדית.

ביוגרפיה
--------

סטיוארט נולדה במונטריאול, קוויבק, ועברה לפריז, צרפת, בשנת 1958 כדי ללמוד אמנות. שנה לאחר מכן עשתה את הופעת הבכורה שלה בסרט האופנוענים, ומאז הופיעה בסרטים רבים בצרפתית ובאנגלית.

בנוסף לקריירה שלה בקולנוע סטיוארט הופיעה בסדרות טלוויזיה כגון המשחקים של שעה שמונה והאקדמיה של תשע. היא גם הופיעה בסרט המצויר של כוכבי החלל משנת 1981 והייתה לה הופעת קמע באיש הנצח, מלכודת והמלאך. היא הקריינית של הגרסה האנגלית של הסרט התיעודי משנת 1983, ללא שמש. בשנת 2004 היא הייתה חלק מחבר השופטים של פסטיבל הסרטים הבינלאומי של שיקגו.

חיים אישיים
-----------

לסטיוארט יש בת, ג'סטין, מיחסיה עם הבמאי הצרפתי לואי מאל.

קישורים חיצוניים
----------------

ויקישיתוף מדיה וקבצים בנושא **אלכסנדרה סטיוארט** בוויקישיתוף

הערות שוליים
------------

1. ↑  Severo, Richard (1995-11-25). "Louis Malle, Film Director Equally at Home in France and America, IsDead at 63". *The New York Times* (באנגלית אמריקאית). ISSN 0362-4331. נבדק ב-2023-09-18.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007350585905171
* BIBSYS: 4025791
* BNE: XX1220051
* BnF: cb13900058f (data)
* CiNii: DA14267676
* GND: 131600672
* ISNI: 0000 0000 8099 1756
* LCCN: no2001004065
* NLK: KAC2020L8324
* SNAC: w60q4f90
* SUDOC: 069187487
* WorldCat (עם LCCN): no2001-004065

 |
**המשחתות מסדרת זומוואלט** (באנגלית: **Zumwalt-class Destroyer**) היא סדרת משחתות של צי ארצות הברית החמושות בטילים מונחים (סימול נאט"ו למשחתות: DDG). המשחתות מסדרת זומוואלט מתוכננות כספינות רב-משימתיות עם מבנה בטכנולוגיה חמקנית. הן מיועדות ללוחמה קרקעית, לוחמת נ"מ ולוחמה ימית.

למשחתות מסדרת זומוואלט חתימת מכ"ם נמוכה במיוחד. מותקנת עליהן מערכת חשמל אינטגרלית המספקת חשמל למנועים החשמליים ולמערכות הנשק, ומערכות אלה עשויות לכלול בעתיד תותחי לייזר, תותחי מסילה, או חימוש חשמלי אחר.

המשחתת הראשונה שיוצרה נקראת "USS Zumwalt" (מכונה בנאט"ו: DDG-1000) על שם האדמירל אלמו זומוואלט. היא נכנסה לשירות באוקטובר 2016. המשחתת השנייה הושקה ונכנסה לשירות ב-26 בינואר 2019, היא נקראת "Michael Monsoor" על שם מעוטר מדליית הכבוד. המשחתת השלישית "Lyndon B. Johnson" הנקראת על שם הנשיא לינדון ג'ונסון הושקה בדצמבר 2018 וצפויה להיכנס לשירות במהלך 2021.

עלות הייצור חסרת תקדים ועומדת על 4.24 מיליארד דולר למשחתת בודדת. בתחילה תוכננו 32 משחתות, אולם בשל קיצוצים תקציביים נבנו שתיים ואחת נוספת נמצאת בבנייה, ובוטלה ההזמנה עבור 29 הנותרות.

מבנה
----

### חמקנות

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
### מכ"ם

במקור תוכננה המשחתת להצטייד במכ"ם מסוג SPY-4 אולם ביוני 2010 הודיע הפנטגון כי הוא לא ישולב במשחתת הראשונה, DDG-1000 כדי להפחית עלויות. לאור זאת נעשו שינויים במכ"ם SPY-3 כדי להתאימו כדי שיוכל לבצע חיפוש נפח. במכ"ם החיפוש הרוחבי מוגבל, אולם הוא עדיין נותן מענה לצורכי הגנה אווירית מקומית. מערכת כזו אמורה לתת ביצועים מעולים לגילוי ולנטירול חסימות במיוחד בשימוש עם CEC ‏(Cooperative Engagement Capability).

* דיאגרמה של תצורת אלומות מכ"ם AN/SPY-3דיאגרמה של תצורת אלומות מכ"ם AN/SPY-3
* רכיבים מתוכננים ל DDG-1000רכיבים מתוכננים ל DDG-1000

ראו גם
------

* המשחתות מסדרה 55

קישורים חיצוניים
----------------

* | מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **המשחתות מסדרת זומוואלט** |

סרטון של DDG-1000 במשט ראשון שפורסם על ידי חיל הים, באתר Popular Science, דצמבר 2015
**גיטרניים** (שם מדעי: Rhinobatidae) הם משפחה של דגי סחוס שבסדרת הגיטרנאים החיים בימים רדודים בכל האוקיינוסים באזורים הטרופיים והסובטרופיים וחלקם גם בימים ממוזגים וקרירים. כמה חוקרים משייכים אותם לסדרה אחרת - רינופריסטיים, ששמה המדעי (*Rhinopristiformes*) הגיע משם המשפחה המדעי.

הגיטרנים דומים במראם לגיטרה צרה ונמוכה ומכאן שמם. הם בעלי חרטום מוארך ועיניים קטנות והם חיים רוב זמנם על קרקעית הים, אורבים לטרף כמו סרטנים או דגי גרם מתחת לחול. סנפירי החזה שלהם צרים יותר משל רוב הבטאים. חלק מהמינים יכולים לעלות על 2 מ'.

בחופי ישראל חיים מספר מיני גיטרניים ביניהם גיטרן אטלנטי (Rhinobatos cemiculus), גיטרן מובהק (Rhinobatos rhinobatos) וגיטרן חלווי (Glaucostegus halavi).

רבייה
-----

הגיטרנים מתרבים באוביפריות. העובר מתבגר בתוך ביצה בתוך האם, עד לשלב הבקיעה מגוף האם. צורת התרבות זו אופיינית לבטאים.

סוגים
-----

* Acroteriobatus
* Pseudobatos
* גיטרן (Rhinobatos) - בו גיטרן אטלנטי וגיטרן פרודוקטוס
* Myledaphus - נכחד

בעבר השתייכו למשפחה הסוגים: Glaucostegus שעבר למשפחה עצמאית - גלאוקוסתגיים (Glaucostegidae) ובני המשפחה טריגונוריניים (Trygonorrhinidae).

קישורים חיצוניים
----------------

ויקישיתוף מדיה וקבצים בנושא **גיטרניים** בוויקישיתוף
* גיטרניים, באתר ITIS (באנגלית)
* גיטרניים, באתר NCBI (באנגלית)
* גיטרניים, באתר האנציקלופדיה של החיים (באנגלית)
* גיטרניים, באתר GBIF (באנגלית)

הערות שוליים
------------

1. ↑  Mila Garelle-Essam, Rhinobatos annulatus (Lesser guitarfish), Animal Diversity Web (באנגלית)
**אלברט שוורץ** (באנגלית: **Albert L. Schwartz**;‏ 18 בדצמבר 1908 – 7 בדצמבר 1986). היה שחיין אמריקאי-יהודי. בעל מדליית ארד אולימפית במשחה היוקרתי ל-100 מטר חופשי.

ביוגרפיה
--------

שוורץ נולד בשיקגו, אילינוי. הוא בוגר אוניברסיטת נורת'ווסטרן ובעל תואר במשפטים מאוניברסיטת שיקגו.

באליפות המכללות של ארצות הברית (NCAA) שנערכה בשנת 1930 היה שוורץ לשחיין הראשון שזכה ב-3 תארים בסגנון חופשי.

באולימפיאדת לוס אנג'לס (1932) זכה שוורץ במדליית ארד במשחה ל-100 מטר חופשי בתוצאה של 58.8 שניות, אחרי יאסוג'י מיאזאקי (58.2 שניות) וטאצוגו קוואישי (58.6 שניות) שניהם מיפן. בגמר שחו שלושה שחיינים מיפן ושלושה שחיינים מארצות הברית. רק שחיין יפני אחד החמיץ גמר אולימפי בלוס אנג'לס. מדליסט הכסף מהאולימפיאדה הקודמת השחיין אישטוואן ברני מהונגריה, לפי הצילומים נראה שסיים במקום השני בחצי הגמר ולא רביעי כפי שקבעו השופטים ולכן לא שחה בגמר. בשלב המוקדמות קבע מיאזאקי שיא אולימפי חדש בתוצאה של 58.0 שניות.

שוורץ זכה עם קבוצתו 6 פעמים באליפות ארצות הברית בכדורמים.

שוורץ נפטר בלוס אנג'לס, קליפורניה בשנת 1986.

קישורים חיצוניים
----------------

* אלברט שוורץ, באתר olympedia.org
הרב **אברהם אלקנה זקס** (1846 – כ"ד באדר ה'תרס"ג, 23 במרץ 1903) היה מנכבדי העדה האשכנזית בירושלים, ראש כולל הולנד ודויטשלנד, מייסד ומנהל מושב הזקנים הכללי המאוחד ועסקן ירושלמי.

תולדות חייו
-----------

נולד בעיר העתיקה בירושלים לשד"ר משה זאקס, שנחשב לנחשב לראשון העולים מגרמניה במאה ה-19 ולחל לבית קרויז, בתו של הגביר הירושלמי רבי צדוק הלוי קרויז (שנחשב באותה עת על ידי תושבי העיר ל"רוטשילד" הירושלמי). למד בתלמוד תורה ובישיבה, נישא לדאבע (דובא) לבית גרבוז.

הרב אברהם אלקנה עמד בראש כולל הולנד ודויטשלנד (אגודת יהודים יוצאי הולנד וגרמניה בארץ ישראל במאה ה-19) מייסודו של אביו, משה זאקס, ראשון העולים מגרמניה במאה ה-19.

היה חבר ועד העיר ליהודי ירושלים, ממנהלי הוועד הכללי כנסת ישראל ומנאמני הקרן מזכרת השר משה מונטיפיורי, שהקימו את שכונת מזכרת משה בין השאר יחד עם יואל משה סולומון, יוסף ריבלין.

בשנת 1893 הקים והיה המנהל הראשון של מושב הזקנים הכללי המאוחד בירושלים, למען זקני העדה האשכנזית בעיר. מושב הזקנים הוקם יחד עם הרב ישראל דוב פרומקין והרב יצחק אייזיק בן-טובים ששימשו גם כן כמנהלים.

היה ממנהלי חברה קדישא הראשית והכללית (החברה קדישא לעדת הפרושים) יחד עם הרב יוסף חיים זוננפלד, שלמה זלמן בהר"ן לעווי, יעקב שרהזון ואריה ליב הורביץ.

משפחתו
------

בתו פרומה זוננפלד-ימיני נישאה לשמואל בנימין זוננפלד, בנו של הרב יוסף חיים זוננפלד, רבה הראשון של העדה החרדית בירושלים. בנישואים שניים היא נישאה לדב ימיני. בתו חיה רישקה נישאה לאליהו אהרון כהנא, ממייסדי תל אביב. נכדיו הם הרב מנחם בן ציון זקס, והרב יהושע פישל זקס, רב ואיש חינוך. נינו הוא ראש ישיבת ישיבת מרכז הרב והרב הראשי לישראל הרב אברהם אלקנה כהנא שפירא, שגם נקרא על שמו. מצד אביו, הרב שפירא הוא נכדו של המקובל הרב צבי אשר כהנא שפירא. נינים נוספים הם הרב עמרם יצחק זקס, ראש ישיבת סלבודקה בבני ברק, הד"ר משה חיים זקס, ד"ר לבוטניקה ואגרונום, והד"ר יצחק זקס.

קישורים חיצוניים
----------------

* הרב אברהם אלקנה זקס, באתר **צאצאי הרב שמואל הומינר זצ"ל**
* הרב אברהם אלקנה זקס, באתר **אנציקלופדיה לחלוצי הישוב ובוניו**

הערות שוליים
------------

1. ↑  הוא גרע משמו את האות א' משם המשפחה זאקס ונהיה לזקס, כמו שכתב מרדכי (מוטי) פרידמן, **משה זאקס - יקה, חרדי, ציוני**, הוצאת שפירא, תל אביב-יפו, 2016, עמ' 240.
2. 1 2  דוד תדהר, Volume 4 Page 1633, אנציקלופדיה לחלוצי היישוב ובוניו
3. ↑  שלמה הרמתי, **עברית חיה במרוצת הדורות: מרס"ג ועד טלר**, ראשון לציון: מסדה, 1992, עמ' 120.
4. ↑  כמו שנכתב "**רוטשילד הירושלמי- הגביר הירושלמי רבי צדוק הלוי קרויז"**
5. ↑  משה חיים זקס, שורשים בין אבני ירושלים, **עוד ינובון בשיבה - פרקי חיים והרהורים**, מזכרת בתיה: הסיפור שנשאר, ה'תשע"ח, 2018, עמ' 16
6. ↑  יוסף מייזל, אלה תולדות קרן "מזכרת השר משה מונטיפיורי", באתר פרויקט בן יהודה, ‏מהדורת מקור: ה'תרצ"ט, 1939
7. ↑  מרדכי (מוטי) פרידמן, משה זאקס ומשפחתו, **משה זאקס: יקה, חרדי, ציוני**, עמ' 240.
8. ↑  יצחק שריון, זכרונות, באתר פרויקט בן יהודה
9. ↑  דוד תדהר, Volume 1, page 443, אנציקלופדיה לחלוצי הישוב ובוניו
10. ↑  דוד תדהר, Volume 1 Page 392, אנציקלופדיה לחלוצי הישוב ובוניו
11. ↑  אלי בן דוד, רבבות ליוו את ראש ישיבת סלבודקה זצ"ל למנוחת עולמים, באתר JDN חדשות, ‏כ' בכסלו ה'תשע"ג

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007398156705171

 |
**אינסיידאוט** (באנגלית: **Insideout**) היה הרכב יורודאנס ישראלי שנוסד בשנת 1994 ואשר נחשב להרכב היורו דאנס הישראלי הראשון.

היסטוריה
--------

ההרכב נוסד בשנת 1994 על ידי תומר גלט ואלון לוין, שני תלמידי תיכון בני 16 מגבעתיים אשר למדו באותה הכיתה.
במהלך 1994 הוציא ההרכב את השיר "Dance" בשיתוף פעולה עם הזמרת דידי תחת חברת התקליטים "פונוקול". השיר הפך במהרה ללהיט מקומי כאשר זכה להצלחה רבה יחסית במצעדים בישראל ואף בספרד.

במהלך 1995 ו-1996 ההרכב שוחרר לשווקים סינגלים נוספים עם הזמרת דיקלה שחר שזכו גם כן להצלחה רבה במצעד הישראלי - השיר "Lover", השיר "Will You (Still Love Me)" (חידוש לקלאסיקה של הרכב ה"שרילז") והשיר "One Last Thing".

ההצלחה לה זכה ההרכב בישראל עוררה עניין בהרכב ברחבי העולם באותה, כאשר חלק משירי ההרכב החלו להיכלל באלבומי אוסף בינלאומיים של להיטים עכשוויים מאותה התקופה.

במחצית השנייה של שנות ה-90 חבר הלהקה אלון לוין החליט לעזוב את ההרכב ותומר ודיקלה המשיכו להופיע כצמד.

ב-1996 ההרכב שחרר מאשאפ מיוחד - ביצוע בעברית לשיר "Let's Get Wild" של הזמרת הישראלית שרי יחד עם קטע מתוך השיר "בוא לריו" שביצעה בעברית הזמרת יהודית רביץ.

בשנת 1997, ההרכב הוציא גרסת כיסוי מיוחדת - ללהיט "Ecuador" במקור של המפיק סאש! הביצוע כלל ווקל חדש ואושר על ידי המפיק בעצמו.

בתחילת שנות ה-2000 הצמד הוחתם בחברת אן.אם.סי והחל לעבוד על אלבום הסולו שלו. הסינגל הראשון מתוכו היה "InsideOut" (כשם ההרכב) ואותו ביצע בבכורה בהופעה ההיסטורית של הרכבי הבנים "פייב" ו"ווסטלייף" בישראל.

במהלך הקלטות האלבום החליטו חברי הצמד על פירוקו והאלבום המלא של ההרכב מעולם לא יצא.

‏

דיסקוגרפיה
----------

### סינגלים נבחרים

* 1994 - Dance (בשיתוף עם Didi)
* 1995 - Lover
* 1995 - Will You (Still Love Me)
* 1996 - One Last Thing
* 1997 - בוא נרקוד!
* 1997 - Sing The Ecuador (Special version)
* 2001 - InsideOut

קישורים חיצוניים
----------------

* אינסיידאוט, באתר MusicBrainz (באנגלית)
* אינסיידאוט, באתר Discogs (באנגלית)

הערות שוליים
------------

1. 1 2 3 4 5  אומרים שפעם היה פה שמח: The Very Best Viva Ritmo Latino
2. 1 2  Inside Out (2) biography - Inside Out (2) discography - The Eurodance Encyclopædia

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: d7579fb3-a8d8-4b82-8229-cd797b83a2b6

 |
**צבא האסלאם** (בערבית: **جيش الإسلام**; תעתיק: ג'יש אל-אסלאם) הוא ארגון מורדים ערבי אסלאמיסטי - מהבולטים במהלך מלחמת האזרחים בסוריה. צבא האסלאם היה חלק מברית החזית האסלאמית הסורית (2012-13) ולאחר מכן החזית האסלאמית, המזוהה עם האסלאם הפוליטי של האחים המוסלמים (2013-15). בתקופת חברותו בחזית האסלאמית - ג'יש אל-אסלאם היה חבר בברית האסלאמיסטית יחד עם שישה ארגונים נוספים: חלקם מזוהים עם האחים המוסלמים וחלקם סלפיים - חטיבת המאוחדים (לואא אל-תווחיד), אל-פאוז' אל-אוול, חטיבת הסער הצפונית, אחראר א-שאם, חטיבת הדת (לואא אל-חאק), אנסאר אל-שאם וצבא האסלאם. מייסד ומנהיג צבא האסלאם היה זהראן עלוש, שחוסל על ידי כוחות רוסיים ב-25 בדצמבר 2015. למחליפו מונה עיסאם בוידאני. 

תנועת צבא האסלאם קיבל תמיכה רשמית מערב הסעודית, ומהווה את הכוחות המזוינים הגדולים באופוזוציה הסורית, למרות שלא מוכרת כחלק מהקואליציה הסורית הלאומית (המזוהה עם חילוניים ואסלאמיסטים מתונים). תנועת צבא האסלאם מתואמת עם הצבא הסורי החופשי במסגרת המפקדה העליונה של הקואליציה הלאומית הסורית.

בתקשורת
-------

במהלך אפריל 2015, הצעיד ארגון צבא האסלאם מצעד של אלפי לוחמים מול המצלמות - מצעד שטרם נראה מאז תחילת מלחמת האזרחים בסוריה.

בעקבות סרטון שפורסם על ידי המדינה האסלאמית בו הוצאו להורג מורדים סורים ממספר ארגונים וביניהם לוחמים מצבא האסלאם, הארגון גמל להם באותו אופן והוציא סרטון תעמולה ביוני 2015, בו נראו חייליו מובילים שבויים של דאעש, תוך שלוחמי צבא האסלאם לבושים בסרבלים כתומים, ואילו שבויי דאעש לבושים מדים שחורים אך אזוקים ומושפלים. בסיום הסרטון, שבויי דאעש הוצאו להורג בירי לראש עם רובי ציד וקלצ'ניקובים.

ראו גם
------

* המועצה הלאומית של סוריה
* מלחמת האזרחים בסוריה

קישורים חיצוניים
----------------

ויקישיתוף מדיה וקבצים בנושא **צבא האסלאם** בוויקישיתוף
* 

* אתר האינטרנט הרשמי של צבא האסלאם
* צבא האסלאם, ברשת החברתית אקס (טוויטר)

הערות שוליים
------------

1. 1 2 3  ירון שניידר, ‏משיבים באותו המטבע: מורדים סורים מוציאים להורג את שבויי דאע"ש בסרטון חדש, באתר ‏מאקו‏, 1 ביולי 2015
2. 1 2  "צבא האסלאם" נערך ל"יום שאחרי" אסד, באתר "מידל ניוז", ‏27 במאי 2015
3. ↑  רועי קייס, הישג לאסד ופוטין: מפקד "צבא האיסלאם" חוסל, באתר ynet, 25 בדצמבר 2015
**מיכאל דודזון** (נולד בשנת 1950) הוא פסיכיאטר ישראלי, פרופסור אמריטוס לפסיכיאטריה בבית הספר לרפואה ע"ש סאקלר של אוניברסיטת תל אביב ופרופסור לפסיכיאטריה בפקולטה לרפואה שליד בית החולים מאונט סיני בניו יורק. כיום הוא מכהן גם כן כפרופסור וראש קתדרה לפסיכיאטריה בבבית הספר לרפואה של אוניברסיטת ניקוסיה בקפריסין. 
דודזון התפרסם במיוחד בעקבות מחקריו בתחום הפסיכופרמקולוגיה, הנוירוכימיה והביולוגיה המולקולרית של מחלת אלצהיימר וסכיזופרניה.

קורות חיים
----------

מיכאל דודזון נולד בעיר גאלאץ ברומניה  במשפחה יהודית שעלתה לישראל. למד רפואה בשנים 1970–1976 בפקולטה לרפואה של אוניברסיטת מילנו. לאחר מכן במהלך השנים 1976–1980 עשה סטאז' והתמחות בקרדיולוגיה וברפואה פנימית במרכז הרפואי תל אביב. בשנת 1980 נסע לארצות הברית בה התמחה בפסיכיאטריה בשנים 1980–1984 בבית החולים מאונט סיני בניו יורק. הוא נשאר בהמשך בצוות בית החולים בשנים 1985–1995 כמנהל יחידה ואחר כך כמנהל מחלקה. במהלך השנים 1990–1995 עבד כסגן מנהל קליני של בית החולים הפסיכיאטרי פילגרים בניו יורק. באותן השנים בארצות הברית השתתף דודזון, בין היתר, בתהליך הדה-אינסטיטוציונליזציה של החולים הפסיכיאטריים. בשנת 1995, בשובו לישראל, עבד בשרות הפסיכיאטרי ובקליניקה לזיכרון של המרכז הרפואי ע"ש חיים שיבא - תל השומר ובשנים 2000–2001 כיהן כסגן מנהל המרכז הרפואי לבריאות הנפש אברבנאל בבת ים. לאחר מכן התמנה בין 2001–2007 למנהל האגף הפסיכיאטרי של בית החולים תל השומר.

החל משנת 2000 ניהל פרופ' דודזון את המרכז למחלת אלצהיימר ע"ש סטוקובסקי (שהוקם ב-1994), תחילה בבניין שעל יד בית החולים תל השומר, ובהמשך עבר לכהן כיושב ראש המרכז בבניינו החדש ברמת גן (מרכז רמת גן למחלת אלצהיימר).
בשנים 1993–1995 ושוב החל משנת 1996 מכהן דודזון כפרופסור לפסיכיאטריה בפקולטה לרפואה שליד בית החולים מאונט סיני בניו יורק. במקביל החל משנת 1996 הוא מלמד כפרופסור לפסיכיאטריה גם בבית הספר לרפואה ע"ש סאקלר של אוניברסיטת תל אביב.

החל משנת 2009 דודזון הוא העורך הראשי של כתב העת האירופאי לנוירופסיכופרמקולוגיה "European Neuropharmacology".

דודזון פרסם מעל 600 מאמרים ומחקרים מדעיים. רבים מהם עוסקים בממצאים בתחום הביולוגיה של הסכיזופרניה, כולל בהיבטים נוירוכימיים ושל ביולוגיה מולקולרית, כמו גם בניסויים למציאת טיפולים תרופתיים חדשים.
דודזון הקדיש חלק רב מפעילותו המדעית לחקר מחלת האלצהיימר, חקר במיוחד את הביטויים המקדימים - פרמורבידיים ופרודרומליים של המחלה, את תרומת גורמי הסיכון והפתולוגיה הקרדיו-וסקולריים להיווצרותה וערך מחקרים לשם פיתוח טיפולים חדשים.

פרסים ואותות הוקרה
------------------

* 2004 - פרס לפסיכופרמקולוגיה מטעם הקולגיום האירופאי לנוירופסיכופרמקולוגיה.
* 2006 - פרס למדעי העצב מטעם הקולגיום הבינלאומי לנוירופסיכופרמקולוגיה.
* 2023 - דוקטור לשם כבוד של אוניברסיטת גאלאץ ברומניה.

קישורים חיצוניים
----------------

* ביוגרפיה קצרה באתר בית החולים תל השומר (באנגלית)
* באתר הקולגיום ECNP

הערות שוליים
------------

1. ↑  באתר אוניברסיטת ניקוסיה
2. 1 2  באתר אוניברסיטת גאלאץ 19 במאי 2023
3. ↑  Michael Davidson, scholar.google.com

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007351680005171

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"מיכאל דודזון"**.
**עמוס בועזסון** (נולד ב-1967) הוא ויולן, מנצח, מעבד ומלחין ישראלי המשמש כוויולן הראשי של התזמורת הסימפונית ירושלים.

לימודים
-------

בועזסון נולד בירושלים ולמד באקדמיה למוזיקה ע"ש רובין אצל פרופ' דוד חן. אחרי המשך לימודים אצל חיים טאוב נסע לארצות הברית ולמד לתואר מוסמך באוניברסיטת אינדיאנה, אצל עתר ארד.

קריירה
------

בועזסון מופיע ברחבי העולם כסולן וכשותף בהרכבים קאמריים. הוא מרבה לנגן מוזיקה ישראלית, השתתף בפסטיבלי מוזיקה בישראל ומקליט לקול המוסיקה. בשנת 2003 היה נגן ראשון בקבוצת הוויולות בתזמורת הקאמרית הקיבוצית וכן ניגן בסינפונייטה הישראלית באר שבע, בקאמרטה הישראלית ירושלים ובתזמורת הפילהרמונית הישראלית. עמוס בועזסון מנגן מוזיקה מתקופת הבארוק בביצוע אותנטי.

עמוס בועזסון השלים לימודי תואר שני בניצוח כתלמידו לניצוח של המאסטרו מנדי רודן בבית הספר למוזיקה ע"ש בוכמן-מהטה שבאוניברסיטת תל אביב. כמו כן השתלם אצל המנצחים יואב תלמי, ג'יזל בן דור ואי-אן שו. 

עמוס בועזסון שימש בעבר כמנצח בית בסינפונייטה הישראלית באר שבע ומשנת 2009 ועד שנת 2012 שימש כמנצח ומנהל מוזיקלי של תזמורת "חובבי המוזיקה ירושלים".

בועזסון מלמד נגינה בכינור ובויולה ונגינת מוזיקה קאמרית בקונסרבטוריון "הסדנה" בירושלים וב"מוזיקון" במבשרת ציון. בין תלמידיו בונת הכינורות יעל רוזנבלום.

עמוס בועזסון עוסק גם בהלחנה. יצירותיו הן:

* "פסקליה" לתזמורת
* "גלים" לתזמורת
* שלישייה לקלרינט, כינור וקונטרבס
* "אשליות" לכינור ולנבל
* מחזור שירים לטקסטים יפנים.

קישורים חיצוניים
----------------

* עמוס בועזסון, באתר Discogs (באנגלית)
* עמוס בועזסון, באתר "הבמה"
הרב **כמוס פלאח** (1866, ה'תרכ"ו–19 ביולי 1941, כ"ד בתמוז ה'תש"א) היה דרשן, מקובל, דיין, מורה צדק, אב בית הדין ורבה הראשי של בנגאזי שבלוב.

ביוגרפיה
--------

הרכב בית הדין בבנגאזי, 1930 לערך. במרכז יושב הרב פלאח ובצד שמאל הרב מרדכי הכהן
נולד בטריפולי שבלוב לרבקה פלאח.

נישא לאללהם בת תיתה, ובצעירותו שימש כמלמד בישיבה של חברת יגדיל תורה בטריפולי, תחת הרב ציון ביתאן, בסביבות שנת 1897 (ה'תרנ"ז). בהמשך עבר לבנגאזי לכהן כדיין וכמורה צדק, ולאחר מספר שנים מונה לשמש כאב בית הדין המקומי וכרב העיר הראשי.

לאחר עיגונה בחוק של בנגאזי כבירת מחוז קירנאיקה עם הכיבוש האיטלקי בשנת 1911, מונה הרב פלאח לשמש גם כרב המחוז, שכלל סביבו מספר יישובים גדולים.

לאחר הכיבוש האיטלקי, נעשה ניסיון מצד ראשי הקהילה בבנגאזי להביא לקהילתם רב איטלקי מודרני יותר, שלא יהיה כפוף לרב של טריפולי, ובעצם להפריד את מוסד הרב הראשי ממוסד אב בית הדין. בחודש ספטמבר 1919 הגיע לכהן כרבה הראשי של בנגאזי הרב פרופסור גוסטבו קאלו מאיטליה, במקביל לרב פלאח, אולם לאחר שנה בתפקידו שב לאיטליה בשל תנאי השכר ויחסיו הבעייתיים עם ערביי העיר, והרב פלאח שב לכהן בשני התפקידים כאחד.

כשייסד בשנת 1913 הרב אהרון מנדיל הכהן אגודת רבנים עולמית שמטרתה כינון בית דין גדול בירושלים, נמנה הרב פלאח עם החתומים על מסמכיה.

הרב פלאח תמך בהחייאת ובהפצת השפה העברית ורעיונות הציונות בלוב באמצעות ארגונים שונים, בהם האגודה הציונית "הרצל" והארגון להפצת השפה העברית בטריפולי. כן נודע כדרשן, ותושבי בנגאזי המוסלמים לעיתים היו מתדיינים בפניו.

לאחר שבתי הדין היהודיים בלוב עברו להיות תחת חסות השלטון האיטלקי בשנת 1929, כיהן הרב פלאח כאב בית הדין, ותחתיו כיהנו הדיינים הרב מרדכי הכהן, הרב פנחס נחום והרב רחמים מהדר.

כשביקר בניטו מוסוליני בשנת 1937 בבנגאזי, הוא לווה ברחבי העיר בידי הרב פלאח וראשי הקהילה היהודית. כשביקר בבנגאזי ויטוריו אמנואלה השלישי, מלך איטליה בשנת 1938, נערכה לו קבלת פנים בקהילה היהודית, ובראשם הרב פלאח וראשי הקהילה. ויטוריו התרשם מדמותו של הרב פלאח והזמינו יחד עם ראשי הקהילה למשכנו שבאיטליה, שם העניק לו מדליית כבוד מזהב ואת התואר "איל כוואליירי רבינו מג'ורי".

הלך לעולמו ב-19 ביולי 1941. על קברו הוקמה מצבה רק כשנתיים לאחר פטירתו, בשל הגליית היהודים למחנות הריכוז בתקופת הכיבוש הגרמני.

לאחר פטירתו מונה הרב יוסף ג'יעאן לכהן כרבה של בנגאזי.

על שמו הוקם ביפו בית כנסת של יוצאי בנגאזי בישראל.

קישורים חיצוניים
----------------

* דוד ג'יאן, רבי כמוס פלאח זצ"ל, בתוך כתב העת לבלוב, עמ' 8–9
* הילולת הרב כמוס פלאח, סרטון באתר יוטיוב

|  |  |  |
| --- | --- | --- |
| **הקודם**:**לא ידוע** | **רבנים ראשיים של בנגאזי שבלוב** | **הבא**:**הרב יוסף ג'יעאן** |
**האגודה הישראלית לדיפלומטיה** היא עמותה שמטרתה חיזוק שירות החוץ והדיפלומטיה הישראלית. נשיאות האגודה משמשת כגוף הייצוגי העליון של העמותה ומכהנים בה אישי ציבור בעלי ניסיון בתחום הדיפלומטיה והמדינאות. היו"ר המכהן של האגודה הוא השגריר בדימוס פנחס (פיני) אביבי, לשעבר שגריר ישראל בטורקיה והמשנה למנכ"ל משרד החוץ.

הקמה וחזון
----------

האגודה הישראלית לדיפלומטיה נוסדה בשנת 2014 במטרה לחזק את הדיפלומטיה הישראלית ואת שירות החוץ, מתוך הכרה בחשיבותם הגוברת לביטחון המדינה ולרווחתה, נוכח ריבוי האתגרים שעמם מתמודדת מדינת ישראל בזירת יחסי החוץ והמורכבות הגדלה והולכת של המערכת הבינלאומית. על פי החזון שניסחו מייסדיה, האגודה שואפת להנחיל בקרב הציבור הישראלי את ההכרה בחשיבות העשייה הדיפלומטית לקיומה של מדינת ישראל ולעיצוב עתידה. במקביל, פועלת האגודה לטיפוח גאוות יחידה בקרב אנשי שירות החוץ והיא מהווה בית מקצועי וערכי עבור הדיפלומטים הישראלים לדורותיהם.

מטרות האגודה
------------

הנשיא התשיעי שמעון פרס מקבל את פרס הדיפלומטיה הישראלית לשנת תשע"ו. לצדו יו"ר האגודה הישראלית לדיפלומטיה, השגריר בדימוס פיני אביבי, ומנכ"ל משרד החוץ, ד"ר דורי גולד. כ"ט בנובמבר 2015
* לטפח את ההכרה בתפקידה החיוני של הדיפלומטיה המקצועית לביטחון הלאומי של מדינת ישראל, לרווחתה הכלכלית, לשירות הניתן לאזרחיה בחו"ל ולמעמדה בין העמים.
* להגביר את יעילותה והשפעתה של הדיפלומטיה הישראלית.
* להבטיח קיומם של סטנדרטים מקצועיים גבוהים בקרב כלל נושאי התפקידים בשירות החוץ.
* לפעול להגנת האינטרסים המקצועיים של הדיפלומטים הישראלים ולדאוג לרווחתם.

כנס הדיפלומטיה הישראלית
-----------------------

האגודה מקיימת כנס שנתי, בו מוצגת פעילות האגודה לאורך השנה ונדונות סוגיות שונות הנוגעות לדיפלומטיה הישראלית ולאתגרים עמם היא מתמודדת. בכנס נוטלים חלק נבחרי ציבור, אישים מהציבוריות הישראלית ונציגי התקשורת, לצד שגרירים ודיפלומטים בעבר ובהווה. הכנס מהווה במה ציבורית ייחודית לבחינת מצבה של הדיפלומטיה הישראלית ולהגברת המודעות וההבנה בציבור לתפקידה החיוני של הדיפלומטיה לביטחון הלאומי. במסגרת הכנס, מוענק **פרס הדיפלומטיה הישראלית** על תרומה מיוחדת להתפתחות הדיפלומטיה הישראלית ולחיזוק מקצוע הדיפלומטיה.

זוכה פרס הדיפלומטיה הישראלית הראשון היה הנשיא התשיעי של מדינת ישראל, שמעון פרס.

בשנת 2018 זכה בפרס שר החוץ לשעבר משה ארנס. את הפרס העניקו לו ראש הממשלה ושר החוץ, בנימין נתניהו, יחד עם נשיא האגודה, השגריר פיני אביבי.

מידע ומחקר
----------

האגודה הישראלית לדיפלומטיה פועלת בשיתוף פעולה עם מוסדות אקדמיים, מכוני מחקר וארכיונים ממשלתיים ופרטיים להעשרת הידע והמחקר הנוגע להתפתחות המערך הדיפלומטי ויחסי החוץ של ישראל לאורך השנים. בנוסף, פועלת האגודה לאיסוף וריכוז ידע מדיפלומטים ישראלים בעבר ובהווה, שניסיונם המקצועי המצטבר וזיכרונותיהם מהווים מאגר ידע עצום וחסר תחליף להבנת הדיפלומטיה הישראלית והתפתחותה. האגודה מפרסמת מעת לעת את **מדד הדיפלומטיה הישראלית**, שבוחן ומנתח באמצעים כמותיים את התפתחות מערך יחסי החוץ של ישראל אל מול שינויים ואתגרים בזירה הבינלאומית.

קישורים חיצוניים
----------------

* האגודה הישראלית לדיפלומטיה, באתר "גיידסטאר ישראל"
* אורנית עצר, ישראל משקיעה ביחסי החוץ פחות מאיראן, באתר ערוץ 7, 1 בדצמבר 2014
* מאמר על תערוכת "הגלוי והנסתר" בבלוג של ארכיון המדינה, 9 בדצמבר 2015
* טקס הענקת פרס הדיפלומטיה הישראלית תשע"ח לפרופ' משה ארנס, באתר יוטיוב

הערות שוליים
------------

1. ↑  פרס הדיפלומטיה הישראלית הוענק לנשיא לשעבר שמעון פרס
2. ↑  פרס הדיפלומטיה הישראלית הוענק לפרופסור משה ארנס, באתר האגודה הישראלית לדיפלומטיה
**ג'ים וילסון** (באנגלית: **Jim Wilson**) הוא מפיק ובמאי אמריקאי. הוא זכה בפרס אוסקר לסרט הטוב ביותר על "רוקד עם זאבים", שאותו חלק עם קווין קוסטנר.

ביוגרפיה
--------

מאז שנות ה-80 מחזיק וילסון בתפקידים שונים בתעשיית הקולנוע. הוא למד בקולג' אנטיוק ובמכון הקולנוע של ברקלי.

### מפיק

בשנת 1990 הפיק וילסון את "רוקד עם זאבים" – שאת התסריט שלו כתב מייקל בלייק, על סמך הרומן שלו באותו השם. זה היה המערבון המכניס ביותר בכל הזמנים, עם הכנסות של 424.2 מיליון דולר ברחבי העולם, והוא זכה ב-7 פרסי אוסקר, כולל הסרט הטוב ביותר, הבמאי הטוב ביותר, התסריט המעובד הטוב ביותר, הצילום הטוב ביותר, הסאונד הטוב ביותר, הפסקול הטוב ביותר והעריכה הטובה ביותר.

בעקבות ההצלחה של "רוקד עם זאבים" הפיק וילסון בשנת 1992 להיט נוסף, "שומר הראש", בכיכובם של קווין קוסטנר וויטני יוסטון. הפסקול "The Bodyguard" הוא הפסקול הנמכר ביותר בתולדות הקולנוע, ונמכר ביותר מ-44 מיליון עותקים ברחבי העולם. הוא זכה בפרס גראמי לאלבום השנה.

וילסון המשיך להפיק סרטים, כולל "ואייט ארפ", "הדוור" ו"מכתב בבקבוק". בטלוויזיה היה וילסון העורך בפועל של המיני-סדרה "500 Nations" עטורת הפרסים עבור CBS.

### בימוי

בנוסף להפקה, וילסון ביים מספר סרטים, בהם "Stacy's Knights" בכיכוב קווין קוסטנר, "ראש מעל המים" (אנ') עם קמרון דיאז והארווי קייטל, "Whirlygirl" עם מונה מזור והסרט התיעודי "Laffit - All About Winning".

בשנת 2014 ביים את "50 to 1", על קבוצה לא-תוצלח של בוקרים בניו מקסיקו.

פילמוגרפיה
----------

* Smart Alec‏ (1986, מפיק / במאי / תסריטאי)
* רוקד עם זאבים (1990, מפיק)
* שומר הראש (1992, מפיק)
* ראפה נוי (1994, מפיק)
* ראש מעל המים (1996, מפיק / במאי)
* הדוור (1997, מפיק)
* מכתב בבקבוק (1999, מפיק)
* Laffit: All About Winning (‏2006, מפיק / במאי)
* Whirlygirl (‏2006, מפיק / במאי)
* מיסטר ברוקס (2007, מפיק)
* אולי תתבגר (2008, מפיק)
* 50 to 1 (2014, מפיק / במאי)

קישורים חיצוניים
----------------

* ג'ים וילסון, במסד הנתונים הקולנועיים IMDb (באנגלית)
* ג'ים וילסון, באתר AllMovie (באנגלית)
* ג'ים וילסון, באתר Box Office Mojo (באנגלית)
* ג'ים וילסון, במסד הנתונים הקולנועיים KinoPoisk (ברוסית)
* ג'ים וילסון, באתר MusicBrainz (באנגלית)

הערות שוליים
------------

1. ↑  הכנסות הסרט באתר Box Office Mojo

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007366844405171
* BIBSYS: 90645412
* BNE: XX831948
* BnF: cb14145955p (data)
* GND: 139984909
* ISNI: 0000 0001 1609 3852
* LCCN: n2009068588
* MusicBrainz: 06a114ea-4c7d-41cb-a9f4-c23f81a29034
* NDL: 00477332
* NLK: KAC201614959
* NTA: 070266573
* VIAF: 24809905
* WorldCat: lccn-n2009068588

 |
הרב **חיים גדליה צימבליסט** (ה'תר"ץ, 1930 – ח' בתמוז תשפ"ב, 7 ביולי 2022) היה רב ליטאי ישראלי ודיין בבית הדין הרבני הגדול.

ביוגרפיה
--------

נולד במינסק, בנו של מרדכי סנדר ונכדו של הרב יהושע צימבליסט מהורודנה. בשנת 1936 עלה עם הוריו לישראל והם התיישבו בשכונת בתי נייטין ירושלים. למד בישיבת חברון, בין היתר בחברותא עם הרב נח שימנוביץ, שהחשיבו לרבו. בשנת ה'תשי"א החל ללמוד בחברותא עם הרב יחזקאל אברמסקי. בהיותו בחור, זכה בפרס משרד הדתות (תשי"ב, 1952) שחולק ל-18 "עילויי הישיבות" באמצע שנות ה-50 נישא לוורה, בתו של הרב יעקב מאיר פומרנץ שהיה רב בברוק, פולין ובארצות הברית, ומתלמידי החפץ חיים.

בין השנים ה'תשי"ז–ה'תש"ך למד בכולל שע"י "מכון הארי פישל" בבית המדרש לדיינים, וערך שימוש חכמים אצל הרב יוסף שלום אלישיב שהיה אז דיין בבית הדין הרבני הגדול ואצל הרב מנחם מאיר ציוני, אב בית דין תל אביב.

בשנות השישים התגורר בארצות הברית. עם שובו לישראל התמנה בשנת ה'תשכ"ו לדיין בבית הדין הרבני באשדוד ולאחר מכן בתל אביב, ובאמצע שנות השבעים התמנה לאב בית-הדין. היה מראשי בית המדרש לדיינות "שבט מיהודה" בתל אביב. בשנים תשנ"ז-תש"ס (מועד פרישתו לגמלאות) היה דיין בבית הדין הרבני הגדול. בשנת תשנ"ט התמנה על ידי הרב יוסף שלום אלישיב לבורר המרכזי בפרשת השליטה בישיבת פוניבז'.

הרב צימבליסט ההדיר והוציא לאור את חיבורי הרשב"א "תורת הבית" ו"עבודת הקודש" עם הערות ופירושים. כמו כן הוציא "קובץ ראשונים" על מסכת ביצה ו"חידושי ראשונים" על מסכת חולין.

התגורר בתל אביב ושימש כרבו של בית הכנסת "מגורים" במרכז העיר. בנוסף לשיעורי הדף היומי ומשנה ברורה שהוא מסר בבית מדרשו, הוא לימד גם שיעורי הלכה בישיבת מעלה אליהו בעיר.

חיים אישיים
-----------

רעייתו ד"ר ורה צימבליסט, הייתה הפסיכולוגית הראשית של היחידה לפסיכיאטריה של הילד המתבגר בבית החולים שיבא. היא נפטרה בשנת ה'תשע"ז, 2017.

בתם, הדסה רוטנברג, אף היא פסיכולוגית. מתגוררת בירושלים בשכונת הר נוף.

נפטר בח' בתמוז תשפ"ב, 7 ביולי 2022.

קישורים חיצוניים
----------------

* שיעורים לצפייה, בינינו
* תמונות נוספות של הרב באתר בית הכנסת "מגורים"
* כל הכתבות על הרב צימבליסט, באתר ערוץ 7
* חיים גדליה בן מרדכי סנדר צימבליסט (1930-2022), דף שער בספרייה הלאומית

הערות שוליים
------------

1. ↑  חולקו פרסים לח"י עילויי ישיבות, שערים, 10 ביוני 1952.
2. ↑  פרסום נשואין, הצופה, 19 בפברואר 1956, עמ' 3
3. ↑  **חמש ידות**, (דפוס זהר), תל אביב תשל"ה
4. ↑  במקביל לכהונתו בביה"ד הרבני הגדול; באישורו של היועץ המשפטי דאז, אליקים רובינשטיין
5. ↑  **עבודת הקודש להרשב"א עם ביאור עבודת עבודה**, מוסד הרב קוק, תשס"ז (2006), באוצר החכמה
6. ↑  חדשות סרוגים, ברוך דיין האמת: נפטר הדיין הרב צימבליסט זצ"ל, באתר סרוגים, ‏7 ביולי 2022

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007460822405171
* LCCN: n87844061
* WorldCat (עם LCCN): n87-844061

 |
**דייוויד אנתוני "טוני" רוברטס** (באנגלית: **David Anthony "Tony" Roberts** נולד ב-22 באוקטובר 1939) הוא שחקן קולנוע, טלוויזיה ותיאטרון יהודי-אמריקאי, התפרסם בזכות הופעותיו בסרטיו של וודי אלן "הרומן שלי עם אנני", "ימי הרדיו", "קומדיה סקסית של ליל קיץ" ובסרט "סרפיקו".

ביוגרפיה
--------

רוברטס נולד למשפחה יהודית בניו יורק, בנם של נורמה ושדר הרדיו קן רוברטס.
רוברטס הוא אחיה של השחקנית ננסי רוברטס ובן דודו של השחקן אברט סאלון ששם קץ לחייו בשנת 1965.
למד ב"אוניברסיטת נורת'ווסטרן".

לרוברטס ילד אחד מגרושתו ג'ניפר לייונס.

קריירת משחק
-----------

### תיאטרון

רוברטס עשה את הופעת הבכורה שלו על בימת ברודוויי בשנת 1962.
רוברטס השתתף ב-22 מחזות בברודוויי והועמד פעמיים לפרס הטוני על הופעותיו במחזמר "איך עכשיו, דאו ג'ונס" ובמחזה "שחק אותה סם" בו גילם את דיק כריסטי חברו של אלן פליקס (וודי אלן).
מהופעותיו הבלוטות ניתן למנות בעיבוד הבימתי לסרט "ויקטור ויקטוריה" בו גילם רוברטס את הדראג קווין קארול טוד לצידה של ג'ולי אנדרוז ו"סוכר" המבוסס על הקומדיה הקולנועית הקלאסית "חמים וטעים".

### קולנוע

ב-1971 שיחק בקומדיה "ברווז השווה מיליון" לצידו של דין ג'ונס.

את שיתוף הפעולה ארוך השנים עם וודי אלן החל רוברטס ב-1973 בעיבוד הקולנועי למחזה "שחק אותה סם" אותו כתב אלן, בסרט כמו במחזה גילם את דיק חברו של מבקר הקולנוע אלן פליקס.
לקראת סוף אותה השנה התפרסם בדרמת השחיתות המשטרתית של סידני לומט "סרפיקו" בתור בוב בלייר שותפו של הבלש הבלתי מושחת פרנק סרפיקו (אל פצ'ינו).

ב-1974 שיחק בתפקיד קטן בסרט הפשע "חטיפת פלהם 123".
ב-1977 שיחק בדרמה הרומנטית, המוערכת ביותר בקריירה של וודי אלן "הרומן שלי עם אנני" וגילם את רוב חברו הטוב של הקומיקאי המתוסבך אלבי סינגר.
במהלך שנות ה-80 המשיך רוברטס את שיתוף הפעולה המצליח עם אלן והופיע בסאטירות "אבק כוכבים", "קומדיה סקסית של ליל קיץ" בתור ד"ר מקסוול ו"ימי הרדיו" בתור "הדולר הכסוף" אמסי.
התפרסם לראשונה בתפקיד ראשי בסרט השלישי בסדרת סרטי האימה "בית אימטווייל".

קישורים חיצוניים
----------------

ויקישיתוף מדיה וקבצים בנושא **טוני רוברטס** בוויקישיתוף

* טוני רוברטס, במסד הנתונים הקולנועיים IMDb (באנגלית)
* טוני רוברטס, באתר MusicBrainz (באנגלית)
* טוני רוברטס, באתר Discogs (באנגלית)
* טוני רוברטס, באתר Songkick (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007457509205171
* BIBSYS: 7072471
* BNE: XX1015620
* BnF: cb14012656p (data)
* GND: 135515947
* ISNI: 0000 0001 1031 8619
* LCCN: no90007950
* MusicBrainz: 930940fb-db98-4116-864a-3806eae3f137
* NKC: xx0160931
* NLA: 42244782
* NLP: a0000001806180
* SNAC: w6j39p83
* SUDOC: 059411325
* VIAF: 101143685
* WorldCat: lccn-no90007950

 |
**אדובי בראקטס** (**Adobe Brackets**) הוא עורך קוד מקור, המשמש בעיקר לפיתוח בסביבת אינטרנט. התוכנה, שהתחילה כתוסף עבור Adobe Edge, מפותחת על ידי אדובי מערכות בע"מ, יצאה כתוכנה חופשית תחת רישיון MIT למערכות ההפעלה Windows, מקינטוש ולינוקס, וכיום מתוחזקת על ידי אדובי ועל ידי מפתחי קוד פתוח באמצעות GitHub‏.

התוכנה מתמקדת בעיקר בפיתוח לווב, בשפות HTML, CSS ו-Javascript.

היסטוריה
--------

אדובי החלה לעבוד על תוסף עריכת קוד למטרות פיתוח לווב כחלק מתוכנת Adobe Edge. עורך הקוד, שנקרא Edge Code, הושמט עם הזמן מחבילת האם שלו והפך לתוכנה עצמאית ב-2014. עם יציאתה של גרסה 1.0 הכריזה אדובי כי הפרויקט יהפוך לפרויקט חופשי בקוד פתוח והוא כבר "איננו מהווה מוצר ניסיוני". כיום, למאגר קוד המקור של התוכנה בגיטהאב יש מעל ל-280 תורמים, ועם מעל ל-100,000 הורדות, דורג הפרויקט בשנת 2015 במקום 16 מבין הפרויקטים הפופולריים ביותר בגיטהאב.

אדובי בראקטס תמכה בעבר בתכונה בשם "Extract" שמטרתה הייתה הוצאת מידע עיצובי מקבצי PSD, קבצים הנוצרים על ידי פוטושופ, ושילובם במסמך CSS. עקב אחוזי שימוש נמוכים בתכונה, אדובי השמיטו את התמיכה בתכונה זו. עם זאת, התכונה "יובאה" משם אל דרימוויבר - תוכנת הפיתוח לווב הקניינית של אדובי.

תכונות
------

הדגמה של שינוי קוד בתוכנה ועדכון ה"תצוגה החיה"
* עריכה מהירה - באמצעות תכונה זו, המפתח יכול לשנות בקלות ובמהירות תכונות של תגי HTML, ולהוסיף אליהם מאפייני CSS הן כתוספת לתג הנבחר והן כהוספה לקובץ CSS קיים או לקובץ חדש. תכונה זו מאפשרת גם השלמה אוטומטית של קודי JavaScript כמקובל אצל עורכי קוד אחרים.
* תצוגה חיה - באמצעות תכונה זו המפתח יכול לסמן קטע קוד כלשהו ולקבל מעין תצוגה מקדימה של איך הקטע ייראה בדפדפן.
* מסך מפוצל - מאפשר לעבוד על מספר קבצים במקביל.
* תמיכה בשפות תכנות נוספות - התוכנה יכולה לעבוד, בנוסף לקובצי HTML, JavaScript וCSS, גם עם קבצים שנוצרו ב38 שפות תכנות אחרות, ביניהן C++, C, פייתון, VBScript, רובי, Perl ועוד.
* "תזיאוס" - Debugger בקוד פתוח שמאפשר ביצוע ניטור ותיקון שגיאות בקובצי JavaScript או בסקריפטים של JavaScript שצורפו לקוד HTML.

ניתן גם להתקין הרחבות מסוגים שונים לתוכנה, או לפתח הרחבות כאלו בעצמך. את ההרחבות ניתן להתקין באמצעות מנהל הרחבות המובנה בתוך התוכנה.

ראו גם
------

* Visual Studio Code

קישורים חיצוניים
----------------

ויקישיתוף מדיה וקבצים בנושא **אדובי בראקטס** בוויקישיתוף
* אתר האינטרנט הרשמי של אדובי בראקטס (באנגלית)
* אדובי בראקטס, ברשת החברתית אקס (טוויטר)

* אדובי בראקטס, הבלוג הרשמי

הערות שוליים
------------

1. ↑  מאגר קוד המקור בגיטהאב
טיגון בייקון (חתוך לקוביות)
 גלדי השומן המוכנים
 פוגאצ'ה (מין עוגיות, סקונים) עם גלדי שומן חזיר
**גלדי שומן החזיר** (באנגלית: **Pork rind**; בגרמנית: **Schwarte**; ברוסית: **Шкварки**; באיטלקית: **Ciccioli**; בהונגרית: **Töpörtyű**) הוא מוצר מטיגון של עור ועליו שיכבת שומן של חזיר או בגרסה הכשרה של עור עם שיכבת שומן של אווז. תוצר הלווי הזה מהמסת השומן הוא עור שומני **פריך** או **מתפצפץ** הנוצר במהלך עיבוד בייקון חזיר שומני שניתן להשתמש בו למאכל. ניתן להכין אותו כאמור גם מעור עוף, אווז או ברווז.

הכנה
----

הגרסה הביתית היא לרוב מצוואר חזיר, הסאלו לשומן נחתך לקוביות אחידות ומונחת בקלחת ברזל נקייה, קלחת או סיר בגודל המתאים לכמות המעובדת, יוצקים מעט מים מתחתיו (עד 0.5 ליטר) ובוחשים רק מדי פעם, הוא נשאר להתחמם היטב על אש נמוכה. לא כדאי לשפוך עליו יותר מדי מים, אבל גם לא לבשל לאט מדי, כי אז גלדי השומן יתבשלו במקום שייצלו. כשהשומן מתחיל להימס, מגבירים את האש ומטגנים אותו תוך ערבוב מתמיד עד שמתחיל להשחים. משלב זה ממשיכים לצלות על אש נמוכה יותר. לאחר מכן הוא שוב על אש חזקה - תוך ערבוב מתמיד - עד שהופך לאדום פריך. כאשר מגיעים לצבע הנכון, מסירים אותו מהאש ומסננים מיד. נותנים לשומן להתקרר עוד יותר (אך שיישאר נוזלי) ואז מסננים אותו ויוצקים לכלי (על פי רוב אמייל שניתן לסגירה הרמטית).

גלדי השומן עצמם שהתקררו נשמרים במקום יבש וקריר וכך הם יישארו פריכים למשך שבוע, אך הם יאבדו מפריכותם לאחר אחסון ארוך יותר.

גלדי שומן אווז (גרסה כשרה)
--------------------------

עור אווז עם שכבת שומן עליו (2-1 ס"מ עובי) הם למעשה ייהפכו לעור אווז קונפי. עור אווז הבית מוסר מהחזה והבשר האחורי ולאחר מכן נחתך לקוביות קטנות. מוסיפים מים רק כדי לכסות את הקוביות והוא מבושל על אש מתונה, תוך ערבוב מדי פעם עד שהמים יתאדו, גלדי השומן יהיו בצבע צהוב יפה. מפזרים עליהם כמה טיפות מים קרים ונותנים להם לעמוד דקה או שתיים, מכוסה. לבסוף, גלדי השומן יהיו פריכים מתחת למכסה הסיר. בבתים יהודים בשיטה זו הפיקו שומן (שמאלץ) הן לבישול והן לאכילה (על לחם) כשהתהליך מתבצע מאווז/ים שנשחטו שחיטה כשרה והוכשרו בדרך ההילכתית (השרייה במים ובמלח). כך כל גלדי השומן וגם השומן כשרים ומותרים לשימוש גם אצל שומרי כשרות.

שימושים
-------

אפשר לאכול את גלדי השומן אפויים טרי, בעודם חמים, עם לחם טרי, בצל סגול ובירה (במיוחד באקלים הקר של החורף). ניתן לטחון אותם לממרח למריחה על כריכים, אפשר להוסיף למרק ולכופתאות תפוחי אדמה. לדוגמה, רפרפת טחונה (מלוחה), כלומר קרם רפרפת, ממלאת תפקיד חשוב בגסטרונומיה הסלובנית.

גלריה
-----

* פסטיבל גלדי שומן חזיר ונקניקים, בודפשט 2016פסטיבל גלדי שומן חזיר ונקניקים, בודפשט 2016
* Pork rindPork rind
* ChicharonesChicharones
* Chicharrón, Puebla, MexikóChicharrón, Puebla, Mexikó
* Torreznos, PortugalTorreznos, Portugal
* הכנות לטיגון Torreznosהכנות לטיגון Torreznos

לקריאה נוספת
------------

* לקסיקון אתנוגרפי הונגרי - töpertyű,‏ mek.niif.hu
* לקסיקון אתנוגרפי הונגרי - tópertyű, Arcanum Database Kft.‏ 2006,‏ tankonyvtar.hu
* בצק עלים:
* גליל ברווז:

קישורים חיצוניים
----------------

ויקישיתוף מדיה וקבצים בנושא **גלדי שומן חזיר** בוויקישיתוף
* המדור המדעי של Magyar Narancs על גלדי השומן

הערות שוליים
------------

1. ↑  Csíki Sándor: Konfitált libabőr – melegen ajánlva, foodandwine.hu
**לוקיוס השלישי** (בלטינית: **Lucius III**;‏ 1100 – 25 בנובמבר 1185) היה האפיפיור מ-1 בספטמבר 1181 עד מותו.

ביוגרפיה
--------

נולד סביבות שנת 1100 כאוּבאלדוֹ אלוצ'ינגולי (Ubaldo Allucingoli), בנו של אורלנדו אלוּצ'ינגוֹלי בלוקה. אף על פי שהיו לו קשרים הדוקים עם המסדר הציסטרציאני, הוא לא הצטרף אליהם כחבר המסדר. בדצמבר 1138 הוא מונה לקרדינל על ידי האפיפיור אינוקנטיוס השני, ובדצמבר 1158 האפיפיור אדריאנוס הרביעי קידם אותו לקרדינל בישופ של אוסטיה וולטרי. הוא היה דיקן מועצת הקרדינלים, ואחד הקרדינלים המשפיעים ביותר תחת קודמו, האפיפיור אלכסנדר השלישי, שאף הקדישו לבישוף בשנת 1159.

ב-1 בספטמבר 1181 הוא נבחר לאפיפיור, ונטל לעצמו את השם **לוקיוס השלישי**. בתחילה הוא התגורר ברומא, אך מחלוקות בעיר אילצו אותו להעביר את שארית כהונתו בגלות, בעיקר בערים ולטרי, אנגני וורונה. לוקיוס הסתכסך עם פרידריך הראשון, קיסר האימפריה הרומית הקדושה בשאלת ירושת נחלותיה של מטילדה, מרקיזת טוסקנה, וכמה הצעות לפשרה ביניהם נדחו על ידו. למרות המחלוקות ביניהם הם הסכימו על פעולה מוקדמת נגד כפירה, ואף הגיעו להסכמה על הצורך במסע צלב. לעומת זאת, האפיפיור סירב להכתרת היינריך פון הוהנשטאופן כיורש הכתר הקיסרי. ב-1184 הגדיר האפיפיור לוקוס השלישי את הוולדנסים כמינים.

ב-25 בנובמבר 1185 מת לוקיוס בוורונה, וסלסטינוס השלישי נבחר לאפיפיור במקומו.

קישורים חיצוניים
----------------

ויקישיתוף מדיה וקבצים בנושא **לוקיוס השלישי** בוויקישיתוף
* לוקיוס השלישי, באתר "Find a Grave" (באנגלית)
* לוקיוס השלישי, באתר אנציקלופדיה בריטניקה (באנגלית)

|  |  |  |
| --- | --- | --- |
| **הקודם**:**גרגוריוס השמיני** | **אפיפיור(רשימת האפיפיורים)** | **הבא**:**סלסטינוס השלישי** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007397565605171
* BnF: cb145570051 (data)
* CANTIC: a10401696
* GND: 100952313
* ISNI: 0000 0000 7818 7275
* LCCN: n85207467
* NKC: skuk0003828
* NLP: a0000003856294
* NTA: 074414070
* VcBA: 495/2229
* VIAF: 85172410
* WorldCat: lccn-n85207467

 |
**אנגוס פרייזר ג'יימס גאן** (באנגלית: **Angus Fraser James Gunn**; נולד ב-22 בינואר 1996 בנוריץ' שבאנגליה) הוא כדורגלן סקוטי-אנגלי המשחק בעמדת השוער בקבוצת נוריץ' סיטי מהפוטבול ליג צ'מפיונשיפ ובנבחרת סקוטלנד.

קריירת מועדונים
---------------

גאן גדל במחלקות הנוער של נוריץ' סיטי ומנצ'סטר סיטי. ב-6 ביוני 2017 הושאל גאן ממנצ'סטר סיטי לנוריץ' סיטי מהפוטבול ליג צ'מפיונשיפ למשך עונת 2017/2018. ב-5 באוגוסט ערך את הופעת הבכורה שלו במועדון, בתיקו 1-1 נגד פולהאם במסגרת המחזור הראשון בליגה. הוא ערך 46 הופעות ליגה במהלך תקופת ההשאלה.

ב-10 ביולי 2018 חתם גאן על חוזה לחמש שנים בסאות'המפטון מהפרמייר ליג. ב-28 באוגוסט ערך את הופעת הבכורה שלו במועדון, בניצחון 1-0 על ברייטון אנד הוב אלביון במסגרת הסיבוב השני בגביע הפוטבול ליג לעונת 2018/2019. ב-2 בינואר 2019 ערך את הופעת הבכורה שלו בליגה, בתיקו 0-0 נגד צ'לסי במסגרת המחזור ה-21. בסך הכל ערך 22 הופעות ליגה במדי המועדון.

ב-16 באוקטובר 2020 הושאל גאן לסטוק סיטי מהפוטבול ליג צ'מפיונשיפ למשך עונת 2020/2021. ב-27 באוקטובר ערך את הופעת הבכורה שלו במועדון, בהפסד 2-0 לסוונסי סיטי במסגרת המחזור השמיני בליגה. בסך הכל ערך 15 הופעות ליגה במדי המועדון.

ב-23 ביוני 2021 חתם גאן בנוריץ' סיטי מהפרמייר ליג.

קריירה בינלאומית
----------------

בחודש נובמבר 2017 זומן גאן לראשונה לסגל נבחרת אנגליה, לקראת משחק ידידות נגד נבחרת ברזיל, לאחר הוצאתו של ג'ק באטלנד מהסגל בשל פציעה. הוא לא שיחק במשחק זה. בחודש מרץ 2018 הוצעה לגאן על-ידי מאמן נבחרת סקוטלנד אלכס מקליש האפשרות לייצג את נבחרת סקוטלנד, אך הוא העדיף להמשיך לייצג את נבחרת אנגליה, הוא זומן על-ידי מאמן נבחרת אנגליה גארת' סאות'גייט למחנה אימונים לקראת מונדיאל 2018, אך לא נכלל בסגל הסופי לטורניר.

בחודש מרץ 2023 החליט גאן לעבור לייצג את נבחרת סקוטלנד, וזומן לסגל הנבחרת לקראת משחקי מוקדמות יורו 2024 מאוחר יותר באותו חודש. ב-25 במרץ ערך את הופעת הבכורה שלו בנבחרת, בניצחון 3-0 על נבחרת קפריסין במסגרת מוקדמות יורו 2024.

קישורים חיצוניים
----------------

ויקישיתוף מדיה וקבצים בנושא **אנגוס גאן** בוויקישיתוף
* אנגוס גאן, ברשת החברתית אקס (טוויטר)
* אנגוס גאן, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  Angus Gunn: Manchester City keeper rejoins Norwich City on season-long loan באתר BBC, ‏ 6 ביוני 2017 (באנגלית)
2. ↑  Gunn completes Saints move באתר הרשמי של סאות'המפטון, 10 ביולי 2018 (באנגלית)
3. ↑  Potters land Gunn באתר הרשמי של סטוק סיטי, 16 באוקטובר 2020 (באנגלית)
4. ↑  Gunn completes Norwich City move באתר הרשמי של סאות'המפטון, 23 ביוני 2021 (באנגלית)
5. ↑  Angus Gunn: Man City goalkeeper called up by England באתר BBC, ‏ 11 בנובמבר 2017 (באנגלית)
6. ↑  Scotland boss fails with international advances for ex-City 'keeper Gunn באתר Eastern Daily Press, ‏ 7 במרץ 2018 (באנגלית)
7. ↑  Angus Gunn drafted into England World Cup plans באתר Read Norwich, ‏ 17 במאי 2018 (באנגלית)
8. ↑  Angus Gunn: Norwich City goalkeeper commits international future to Scotland באתר BBC, ‏ 12 במרץ 2023 (באנגלית)
9. ↑  Scotland : Zander Clark & Angus Gunn named in squad for Spain & Cyprus games באתר BBC, ‏ 14 במרץ 2023 (באנגלית)
עברית נכתבת מימין לשמאל, מלמעלה למטה.
בכתב **מימין לשמאל, מלמעלה למטה** (בדרך כלל נקרא "**מימין לשמאל"**), הכתיבה מתחילה מימין העמוד לשמאלו, ומחלקו העליון של העמוד לחלקו התחתון. ערבית, עברית, פרסית, אורדו, קשמירית, פשטו, אויגורית, כורדית סורנית וסינדית הן מערכות הכתב הנפוצות ביותר שכותבות מימין לשמאל בימינו.

 סינית עתיקה נכתבת מלמעלה למטה, מימין לשמאל.
המונח מימין לשמאל יכול לשמש גם לשפות שנכתבות מלמעלה למטה, מימין לשמאל.

מחשב
----

טקסט "מימין לשמאל, מלמעלה למטה" נתמך ברוב תוכנות המחשב. לעיתים קרובות צריך להפעיל במיוחד את האפשרות להשתמש בכתב הזה. ניתן לכתוב במחשב טקסט משולב של כתב מימין לשמאל ומשמאל לימין.

העברית, כשפה הנכתבת מימין לשמאל, הייתה חריגה בשנים הראשונות לקיומו של האינטרנט, שהתפתח בשפות הנכתבות משמאל לימין, ובפרט אנגלית. כתוצאה מכך ניתנו שני פתרונות להצגתם של טקסטים עבריים בדפדפן, **עברית ויזואלית** (או "**עברית חזותית**") ו**עברית לוגית** (או "**עברית משתמעת**").

שפות
----

דוגמאות לשפות שמשתמשות במערכת כתב מימין לשמאל:

### שפות חיות

* אלפבית פרסי
* אלפבית ערבי
* אלפבית עברי
* אלפבית סורי
* אלפבית שומרוני

### שפות מתות

* כתב חרטומים
* אלפבית פיניקי
* אלפבית ארמי
* כתב דרום-ערבי עתיק
* כתב געז

לטינית ישנה יכולה להיכתב או מימין לשמאל (כמו אטרוסקית ויוונית מוקדמת) או בבוסטרופידון.

הערות שוליים
------------

1. ↑  Halsey, William D. (1965). *Collier's encyclopedia, with Bibliography and Index*. US: The Crowell-Collier Publishing Company. p. 595.
**משה לוין** (3 במרץ 1948 – 8 במאי 2018) היה קצין בדרגת תת ניצב במשטרת ישראל, אשר בתפקידו האחרון פיקד על היחידה הארצית לחקירת פשיעה חמורה ובינלאומית (יאחב"ל), היה גם קצין אגף החקירות במחוז ת"א ומפקד מרחב שומרון.

ביוגרפיה
--------

משה נולד ב-3 במרץ 1948, כ"ב באדר א' תש"ח, בהרצליה. התחנך בציונות הדתית בתיכון עירוני דתי ע"ש הרב מימון. הוא התגייס לצה"ל ב-1965 לסיירת שקד. במהלך שירותו הצבאי, השתתף כחייל סדיר במלחמת ששת הימים בכיבוש אל עריש ובקרב הג'יראדי בו נפצע ברגלו. בזמן מלחמת ההתשה שירת משה בבקעת הירדן ובסיני. במלחמת יום הכיפורים גויס למילואים ונלחם בחזית סיני. משה הוא בוגר תואר ראשון בסוציולוגיה וקרימינולוגיה באוניברסיטת בר-אילן, כסטודנט עבד כמדריך חינוכי במוסד השיקומי לעבריינים צעירים "מצפה ים" בהרצליה.

בשנת 1975 התגייס למשטרת ישראל ושרת בתפקיד חוקר נוער במפלג הנוער ביפו. בהמשך שירותו סיים קורס קצינים, במהלכו זכה לאבטח את ביקורו של נשיא מצרים אנואר סאדאת בכנסת ישראל. לאחר מכן היה קצין נוער בתחנת יפו, ראש צח"ם (צוות חקירה מיוחד), קצין נוער במרחב איילון, ראש לשכת חקירות במרחב איילון וקצין אח"ק (אגף חקירות) מרחב איילון, במינוי זה הועלה משה לדרגת סגן ניצב.

בשנת 1993 מונה למפקד תחנת משטרת בת-ים. בעת כהונתו חלו המהומות הרבות לאחר הירצחה של הלנה ראפ. לאחר מכן, באותה השנה מונה משה למפקד קורס הקצינים של משטרת ישראל, במינוי זה הועלה לדרגת ניצב-משנה. ב-1995 מונה למפקד מרחב שומרון, במסגרת תפקידו זה היה אחראי על יציאת כוחות המשטרה מהערים הפלסטיניות הגדולות בשומרון. ב-1997 מונה לקצין אגף החקירות במחוז ת"א.

ב-1999 מונה לסגן מפקד היחידה הארצית לחקירת פשיעה חמורה ובינלאומית (יאחב"ל) תחת משה מזרחי, וב-2001 החליף אותו ומונה למפקד היאחב"ל. בזמן שירותו בתפקיד זה, היה משה ממונה על חקירות רבות ובהן פרשת הבנק למסחר, פרשת נמרודי ופרשת שופטים באדום.

בשנת 2003 יצא לגמלאות לאחר 28 שנים בשירות המשטרה.

משה נפטר ב־8 במאי 2018.

חיים אישיים
-----------

היה נשוי לבת שבע לוין לבית ארליך-גרכט, אב לשלוש בנות.
פירוש נוסף ערך זה עוסק במפקד מחוז ש"י במשטרת ישראל. אם התכוונתם למפקד המחוז הדרומי בש.ב. ראו יעקב כהן (ראש מועצה).

**יעקב (קובי) כהן** (נולד ב-1960) הוא ניצב בדימוס במשטרת ישראל, כיהן כמפקד מחוז ש"י.

קורות חייו
----------

כהן שירת במשטרה כסייר במרחב ירקון, כמפקד תחנת באר שבע, כיהן כראש מחלקת מבצעים באגף המבצעים בתקופת יישום תוכנית ההתנתקות, בתחילת 2007 מונה למפקד מרחב שומרון. ביולי 2007 קודם לדרגת תת-ניצב ומונה למפקד מרחב שרון, בספטמבר 2009 מונה לסגן מפקד מחוז הדרום, בעקבות מינויו של יוחנן דנינו למפכ"ל שימש כמפקד בפועל של המחוז למשך מספר חודשים.

בתפקידו הבא שירת כסגן מפקד מחוז ש"י, לאחר מינויו של עמוס יעקב למפקד משמר הגבול כיהן כמפקד המחוז בפועל ובמאי 2013 קודם לדרגת ניצב וקיבל מינוי קבע כמפקד המחוז.

בינואר 2015 נחקר במח"ש במהלך פרשת הניצבים, בחשד לקשר פסול עם פקודה שלו וקבלת החלטות בעניינה תוך ניגוד עניינים. בעקבות זאת הודיע על פרישתו מתפקידו ותיק החקירה שלו נסגר.

קישורים חיצוניים
----------------

* קובי כהן באתר משטרת ישראל (ארכיון)

הערות שוליים
------------

1. ↑  רועי ינובסקי, הניצב שחשוד בקשר פסול עם פקודה: מפקד מחוז ש"י, באתר ynet, 24 בינואר 2015
2. ↑  משה נוסבאום, ‏הניצב פרש מהמשטרה - התיק נגדו נסגר, באתר ‏מאקו‏, 30 במרץ 2015

| מפקדי מחוז יהודה ושומרון של משטרת ישראל |
| --- |
| 

|  |
| --- |
| אליק רון • יוסי סדבון • יצחק אהרונוביץ' • מיקי לוי • שחר איילון • ישראל יצחק • שלומי קעטבי • חגי דותן • עמוס יעקב • קובי כהן • שלומי מיכאל • משה ברקת • עוזי לוי |

 |
פירוש נוסף ערך זה עוסק בקצין משטרה. אם התכוונתם לדירקטור ישראלי, הממונה על רשות שוק ההון ביטוח וחיסכון במשרד האוצר, ראו משה ברקת (דירקטור).

**משה בָּרֶקֶת** (נולד ב-27 בספטמבר 1966) הוא קצין משטרה בדימוס בדרגת ניצב, בתפקידו האחרון כיהן כמפקד מחוז מרכז במשטרת ישראל.

ביוגרפיה
--------

ברקת נולד בירושלים ולמד בתיכון בית הספר רנה קסין בשירותו הצבאי שירת ברקת באגף המודיעין. התגייס לשורות משטרת ישראל ב-1992. את שירותו התחיל ביחידה המרכזית של מחוז ירושלים, ושירת במחוז בתפקידי קצונה. לאחר מכן שירת במטה הארצי כראש מדור סדר וביטחון/מחקר. ב-2006 מונה למפקד היחידה למקומות קדושים בירושלים, בהמשך שירת כראש מדור מבצעים, עוזר המפכ"ל דודי כהן ומפקד מרחב דוד במחוז ירושלים. ב-2013 מונה לראש חטיבת שיטור וקהילה. במהלך כהונתו מונה ב-2014 לראש צוות הבדיקה לנושא הכשל המשטרתי בטיפול בשיחה בין הנער החטוף גיל-עד שער למוקד חירום של מחוז ש"י.

מונה למזכיר הביטחוני של השר לביטחון פנים בתקופת כהונתו של יצחק אהרונוביץ', ופעם נוספת בתקופת כהונתו של גלעד ארדן בשנת 2014.

ב-18 בפברואר 2016 הועלה לדרגת ניצב וב-16 במאי נכנס לתפקידו כמפקד מחוז ש"י. בפברואר 2021 מונה למפקד מחוז מרכז. באוקטובר 2020 פורסם בכאן חדשות כי ברקת הפר את מגבלות הסגר השני משסעד לצד יותר מעשרה אנשים, בחדר קטן וממוזג וללא חלונות. ביולי 2021 הכריז כי בכוונתו לפרוש מהמשטרה.

השכלה וחיים אישיים
------------------

בעל תואר ראשון בלימודי המזרח התיכון והאסלאם ותואר שני בקרימינולוגיה. הוא נשוי לרינה ואב לשניים. מתגורר במודיעין.

קישורים חיצוניים
----------------

ויקישיתוף מדיה וקבצים בנושא **משה ברקת** בוויקישיתוף
* אפרת פורשר, האתגר: יו"ש, באתר ישראל היום, 11 באוקטובר 2016

הערות שוליים
------------

1. ↑  יונתן אוריך, המחדל במוקד 100: בעלי תפקידים יודחו מתפקידם, באתר nrg‏, 30 ביוני 2014
2. ↑  אפרת פורשר, האתגר: יו"ש, באתר ישראל היום, 11 באוקטובר 2016
3. ↑  אלון חכמון, ‏ניצב משה ברקת מונה למפקד מחוז ש"י, באתר מעריב אונליין, 18 בפברואר 2016
4. ↑  "מאחל לך בהצלחה ומשוכנע בהצלחתך", אתר משטרת ישראל, 11 בפברואר 2021
5. ↑  כרמל דנגור ואיתי שיקמן, גם במשטרה: שני ניצבים הפרו את מגבלות הסגר, באתר כאן – תאגיד השידור הישראלי, 11 באוקטובר 2020
6. ↑  אלי סניור, מפקד מחוז מרכז פורש במפתיע: "מיציתי", באתר ynet, 20 ביולי 2021

| מפקדי מחוז יהודה ושומרון של משטרת ישראל |
| --- |
| 

|  |
| --- |
| אליק רון • יוסי סדבון • יצחק אהרונוביץ' • מיקי לוי • שחר איילון • ישראל יצחק • שלומי קעטבי • חגי דותן • עמוס יעקב • קובי כהן • שלומי מיכאל • משה ברקת • עוזי לוי |

 |

| מפקדי מחוז מרכז של משטרת ישראל |
| --- |
| 

|  |
| --- |
| אריה ניר • גבריאל עמיר • אנוש גבעתי • יעקב טרנר • חיים אלבלדס • אסף חפץ • שלמה אהרונישקי • זאב אבן-חן • יהודה בכר • בני קניאק • דודי כהן • ניסים מור • בנצי סאו • ברונו שטיין • מוטי כהן • עמיחי אשד • משה ברקת • אברהם ביטון |

 |
**קלייר סטיבן ג'ייקובס** (באנגלית: **Clare Stephen Jacobs**;‏ 18 בפברואר 1886 - 21 בפברואר 1971) היה אתלט יהודי-אמריקאי. בעל מדליית ארד אולימפית (לונדון 1908) ושיאן עולם באולם בקפיצה במוט.

קורות חיים
----------

ג'ייקובס נולד במדיסון, דרום דקוטה. הוא בוגר אלביון קולג' ואוניברסיטת שיקגו.

באליפות הביג טן בארצות הברית שנערכה בשנת 1908 זכה ג'ייקובס במדליית זהב בקפיצה במוט בשיא אישי של 3.76 מטר והגיע מוכן לאולימפיאדת לונדון (1908). במשחקים עצמם הוא זכה במדליית ארד בקפיצה במוט ביחד עם אדוארד ארצ'יבלד מקנדה וברונו סדרסטרם משוודיה בתוצאה של 3.58 מטר, אחרי חבריו לנבחרת אדוארד קוק ואלפרד קרלטון גילברט שקבעו שיא אולימפי חדש של 3.71 מטר.

בשנת 1909 קבע ג'ייקובס בקפיצה במוט באולם שיא עולם חדש של 3.73 מטר. שיא זה החזיק מעמד כ-3 שנים.

ג'ייקובס נפטר ב-21 בפברואר 1971 בדטרויט, מישיגן.

שיאים אישיים
------------

### אצטדיון

* קפיצה במוט: 3.76 מטר (1908)

### אולם

* קפיצה במוט: 3.73 מטר (1909)

קישורים חיצוניים
----------------

* קלייר ג'ייקובס, באתר olympedia.org
* קלייר ג'ייקובס, באתר "Find a Grave" (באנגלית)